After Hours (שיר)

After Hours הוא שיר של הזמר הקנדי דה ויקנד.<ref></ref> השיר יצא לאור ב-19 בפברואר 2020, על ידי חברות התקליטים XO וריפבליק רקורדס, כסינגל השיווקי הראשון מתוך אלבום האולפן הרביעי שלו, הנושא את שם השיר.<ref></ref> דה ויקנד כתב והפיק את השיר יחד עם אילנג'לו, דה-הילה, מריו ויננס ובלי.<ref></ref> קטעים מהשיר נכללו בסרט קצר על האלבום הנושא את שמם של השיר והאלבום.<ref></ref> רמיקס לשיר מאת דה בלייז יצא לצד מהדורת הדלוקס של האלבום ב-23 במרץ 2020.<ref></ref>

== רקע והוצאה ==
ב-13 בפברואר 2020, דה ויקנד הכריז על שם אלבום האולפן הרביעי שלו, הנושא את שם השיר, After Hours,<ref></ref> לאחר הוצאת הסינגלים המצליחים, "Heartless" ו-"Blinding Lights". חמישה ימים לאחר מכן, ב-18 בפברואר, הכריז על תאריך צאת הסינגל השיווקי של האלבום, "After Hours" ולאחר מכן חשף את עטיפת האלבום.<ref></ref> בסמוך לצאת הסינגל השיווקי ב-19 בפברואר 2020, תאריך צאת האלבום נחשף גם הוא.<ref></ref>

== לחן ומילים ==
מגזין Stereogum תיאר את "After Hours" כשיר אלקטרו והאוס "חשוך, מסתחרר" ו"מאיים".<ref></ref> לדברי שלדון פירס מפיצ'פורק, הרצועה "נפתחת בסגנון המוכר שלו - פלסט, הדים וטונים חוזרים - עד שלפתע הוא משתנה במהירות להפקת דאנס".<ref></ref> מילות השיר דנות ברצונו של דה ויקנד להביא ילדים לעולם ורצונו לחזור לחברתו לשעבר.<ref></ref> השיר מתייחס גם למערכת היחסים שקיים טספיי עם הדוגמנית בלה חדיד.<ref></ref> לאורך החלק הראשון של השיר, טספיי שר על החמצת פרודתו ורצונו להתפייס.<ref></ref> במחצית השנייה של השיר, הוא ממשיך לשיר על כך שסוף היחסים הוא אשמתו וכי אם אהובתו לשעבר הייתה חוזרת אליו, הוא לא יאכזב אותה שוב.<ref></ref>

== ביקורת ==
מבקרי המוזיקה השוו את השיר לחומרים מאוסף המיקסטייפים של דה ויקנד, Trilogy.<ref name="HotNewHipHop"></ref><ref></ref> גם תגובת האוהדים הייתה חיובית.<ref name="HotNewHipHop"/> בסקירה שבועית של סיכום, צוות האתר של חדשות המוזיקה BrooklynVegan, תיאר את השיר כ-"four-on-the-floor banger".<ref></ref> שאד דוז'ה מ-The Fader כלל את השיר ברשימת "20 שירי הפופ הטובים ביותר כרגע", באומרו, "אייבל טספיי טובל לטריטוריה של Trilogy עם פנטזיית המין העגומה והדיכאונית הזו. אני אוהב את זה!".<ref></ref>

== הצלחה ==
"After Hours" נכנס למצעד הבילבורד הוט 100 לראשונה כשהגיע למקום ה-77, ב-29 בפברואר 2020, לאחר יומיים של מעקב אחר הסינגל השיווקי.<ref></ref> בשבוע שלאחר מכן, טיפס 57 מקומות עד למקום ה-20 במצעד.<ref></ref>

במצעד הרולינג סטון טופ 100, השיר הופיע לראשונה במקום ה-43, בשבוע שהסתיים ב-20 בפברואר 2020.<ref></ref> מאוחר יותר, עלה למקום החמישי במצעד, בשבוע שלאחר מכן, בתקופת המעקב שהסתיימה ב-27 בפברואר 2020.

במדינת מולדתו של הזמר, קנדה, "After Hours" הגיע למקום ה-14 במצעד הקנדה הוט 100. בבריטניה, הגיע השיר למקום ה-20 והפך לאחד מ-19 הלהיטים המצליחים ביותר של דה ויקנד במצעד.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| זהב
| 35,000
|-
! נורווגיה (IFPI Norway)
| זהב
| 30,000
|-
! פולין (ZPAV)
| זהב
| 10,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!עולם
|19 בפברואר 2020
|הורדה דיגיטלית • הזרמת מוזיקה
|XO • ריפבליק
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה-הילה
קטגוריה:שירים שנכתבו על ידי דה ויקנד
קטגוריה:שירים שהופקו על ידי דה ויקנד